**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 142**

(protokols Nr. 6, 26. p.)

**Par** **sadarbības līguma par pakalpojuma pieejamību slēgšanu starp Madonas novada pašvaldību un Latvijas Universitāti**

Madonas novada pašvaldība (turpmāk – “Pašvaldība”) ēkā Saieta laukumā 1, Madonā, Madonas novadā (turpmāk – “Ēka”), īsteno “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” projektu “Ēku siltumapgādes vieda vadība” (turpmāk – “Projekts”). Ņemot vērā Ministru kabineta 2023. gada 27. jūnija noteikumu Nr.350 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi” 25. punktu, ēkās, kurās tiek īstenots Projekts, telpas nevar tikt iznomātas. Šobrīd Ēkā ir telpa, kas ir iznomāta Latvijas Universitātes Madonas filiālei. Latvijas Universitātes Madonas filiāle nodrošina iespēja apgūt augstākās izglītības studiju programmas Madonā. Pašvaldības autonomā funkcija ir gādāt par iedzīvotāju izglītību. Minētās autonomas funkcijas īstenošanai ir būtiski, ka iedzīvotājiem Pašvaldības administratīvajā teritorijā ir iespēja apgūt augstākās izglītības studiju programmas. Līdz ar to Pašvaldībai ir būtiski atbalstīt Latvijas Universitātes Madonas filiāles darbu. Tā kā gan Pašvaldība, gan Latvijas Universitāte ir atvasinātas publiskas personas, tās savstarpēji var slēgt sadarbības līgumu, lai nodrošinātu to funkciju efektīvu izpildi. Līdz ar to starp Pašvaldību un Latvijas Universitāti var tikt noslēgts sadarbības līgums par pakalpojuma pieejamību, kura projekts pievienots šim lēmumprojektam.

Pašvaldību likuma 10. panta pirmā daļas 21. punkts nosaka, ka *“dome pieņemt lēmumus citos ārējos normatīvajos aktos paredzētajos gadījumos.”* Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48.punkts nosaka, ka *“lēmumu par publisko tiesību līguma noslēgšanu pieņem Dome.”*

Noklausījusies sniegto informāciju, pamatojoties uz Pašvaldību likuma 10. panta pirmā daļas 21. punktu un Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punktu Madonas novada pašvaldības dome, ņemot vērā 18.03.2025. Finanšu un attīstības komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Slēgt sadarbības līgumu par pakalpojuma pieejamību starp Madonas novada pašvaldību un Latvijas Universitāti, redakcijā, kāda pievienota šim lēmumam;
2. Uzdot Madonas novada Centrālās administrācijas Juridiskās un personāla nodaļas vadītājai organizēt šī lēmuma 1. punktā minētā līguma noslēgšanu starp Madonas novada pašvaldību un Latvijas Universitāti.

 Domes priekšsēdētājs A. Lungevičs

*G. Kvanta 28080771*